Read in English . Il-Prim Ministru Robert Abela wiegħed li fil-Baġit tas-sena d-dieħla l-gvern se jħares li jissalvagwardja l-impjiegi fl-oqsma ekonomiċi kollha f'laqgħa li kellu mal-MEIA, assoċjazzjoni li tirrapreżenta l-industrija tad-divertiment u tal-arti. Il-president tal-MEIA Howard Keith Debono ppreżenta għaxar proposti għall-Baġit 2021, li fi kliemu jittrattaw b'mod ħolistiku l-isfida li ġabet il-pandemija fuq is-settur, kemm għall-eluf ta' professjonisti li jaħdmu fih kif ukoll lill-konsumaturi. Debono nnota li fl-aħħar għaxar snin, is-settur kiber b'mod mgħaġġel ħafna u bl-istess mod kibret il-kontribuzzjoni tieġhu għall-ekonomija Maltija. Però kien ukoll wieħed mill-aktar setturi milquta mill-pandemija tal-Covid-19, u fil-proposti tagħha, il-MEIA tara l-bżonn ta' sostenn sakemm is-settur ikun jista' jerġa jitla' fuq saqajh. Fil-laqgħa, Abela rrikonoxxa l-periklu li jintilfu talenti f'oqsma partikolari għax jiġu assorbiti f'industriji oħrajn wara li jitilfu l-għixien tagħhom. Qal li l-gvern mhux biss irid iħares l-impjiegi iżda wkoll jieħu miżuri biex iħares setturi ekonomiċi bħal dawk tar-rikreazzjoni u tal-arti. .td_uid_3_5f928789a8907_rand.td-a-rec-img{text-align:left}.td_uid_3_5f928789a8907_rand.td-a-rec-img img{margin:0 auto 0 0}